wannaphong/clean_thaiwikipedia huggingface dataset:
# มัลติเพลเยอร์ซอกเกอร์เมเนเจอร์
มัลติเพลเยอร์ซอกเกอร์เมเนเจอร์  เป็นเกมคอมพิวเตอร์การจัดการฟุตบอลที่ได้รับการเปิดตัวสำหรับแซดเอกซ์ สเปกตรัม, คอมโมดอร์ 64 และแอมสตรัด ซีพีซี ใน ค.ศ. 1991

 รูปแบบการเล่น 
ผู้เล่นเริ่มเกมโดยจัดการทีมดิวิชัน 4 และเล่น 30 เกมในฤดูกาลที่ทีมต้องจบในสองอันดับแรกเพื่อเลื่อนตำแหน่ง หากพวกเขาสำเร็จจากด้านล่าง ผู้เล่นจะชนะถ้วยรางวัล "ลีกโจ๊กเกอร์" ส่วนในลีกที่สูงกว่า สองทีมสุดท้ายจะตกชั้นสู่ดิวิชันต่ำลงมา หากผู้เล่นเกมดำเนินงานได้ดีในฐานะผู้จัดการ พวกเขาอาจได้รับการเสนอสโมสรใหม่ในระดับที่สูงขึ้น โดยนักฟุตบอลยังลงแข่งลีกคัพและเอฟเอคัพเช่นกัน ส่วนคุณสมบัติอื่น ๆ ได้แก่ การซื้อและขายนักฟุตบอลในตลาดซื้อขาย การจัดฝึกอบรมสำหรับนักฟุตบอลของผู้เล่น และเพิ่มศักยภาพและความปลอดภัยของสนามของผู้เล่น หากเงินของผู้เล่นหมด พวกเขาจะถูกไล่ออกและเสนองานให้แก่ทีมระดับล่างสุดของดิวิชัน 4 หากพวกเขาเลือกที่จะไม่รับงาน เกมจะรีเซ็ต ซึ่งจะเกิดขึ้นเช่นเดียวกันหากผู้เล่นลาออกเมื่อใดก็ตาม ทั้งนี้ ผู้เล่นสูงสุดสี่คนสามารถเข้าร่วมพร้อมกันโดยผู้เล่นทุกคนจะเริ่มต้นที่ดิวิชัน 4 ส่วนเวอร์ชันอามิกาและพีซีมีผู้เล่นสูงสุดแปดคน

จุดบกพร่องทั่วไปในเกมนี้คือ 'สเลโบกี' ที่น่าหวั่นซึ่งปรากฏขึ้นตามจุดที่ดูเหมือนสุ่มระหว่างฤดูกาล โดยจะปรากฏขึ้นเมื่อผู้เล่นดูผลลัพธ์ของเกม หาก 'สเลโบกี' ปรากฏขึ้น ก็จะเกมโอเวอร์ จากนั้น ผู้เล่นจะไม่สามารถเล่นเกมต่อได้ นอกจากนี้ ข้อควรทราบก็คือหากผู้เล่นเต็มไปด้วยกองกลาง ทีมของผู้เล่นก็จะมีโอกาสชนะมากขึ้น

 แหล่งข้อมูลอื่น
# มักซิโม เปร์โรเน
มักซิโม เปร์โรเน (เกิด 7 มกราคม 2003) เป็นนักฟุตบอลอาชีพชาวอาร์เจนตินา ซึ่งเล่นในตำแหน่งกองกลาง ให้กับแมนเชสเตอร์ซิตี

สโมสร
เปร์โรเนลงเล่นในฐานะนักฟุตบอลเป็นครั้งแรกให้กับเบเลซซาร์ฟิล ในวันที่ 6 มีนาคม 2022 ในเกมที่พบกับเอสตูเดียนเตส ในวันที่ 18 พฤษภาคม 2022 เขาทำประตูแรกในฐานะนักฟุตบอลอาชีพได้ในโกปาลิเบร์ตาโดเรส ในเกมที่พบกับนาซิโอนัล

ทีมชาติ
เปร์โรเนได้เล่นให้กับทีมชาติอาร์เจนตินารุ่นอายุไม่เกิน 16 ปีและทีมชาติอาร์เจนตินารุ่นอายุไม่เกิน 20 ปี

สถิติ

สโมสรฤดูกาลลีกเนชันนอลคัพลีกคัพทวีปอื่น ๆรวมระดับลงเล่นประตูลงเล่นประตูลงเล่นประตูลงเล่นประตูลงเล่นประตูลงเล่นประตูเบเลซซาร์ฟิล2022ปริเมราดิบิซิออน1521จำนวนนัดที่ลงเล่นในโกปาอาร์เฆนตินา070101—333แมนเชสเตอร์ซิตี2022–23พรีเมียร์ลีก000000000000รวมทั้งหมด152107010100333
# ซากึก
ซากึก  ในภาษาเกาหลีหมายถึงละครอิงประวัติศาสตร์ รวมถึงละครพื้นบ้าน ภาพยนตร์ หรือซีรีส์ทางโทรทัศน์ ในภาษาอังกฤษ ซากึก มักหมายถึงภาพยนตร์และซีรีส์ทางโทรทัศน์อิงประวัติศาสตร์ (ของเกาหลีใต้) ในเกาหลีเหนือ ละครอิงประวัติศาสตร์ของเกาหลีใต้มักเรียกว่า โกจ็อน ย็องฮวา 

 หมายเหตุ
# การฆาตกรรมโจเซฟ ออกัสตัส ซาเรลลี
โจเซฟ ออกัสตัส ซาเรลลี (13 มกราคม ค.ศ. 1953 - กุมภาพันธ์ ค.ศ. 1957) เป็นเด็กชายที่ถูกพบศพในสภาพเปลือยเปล่าและถูกทุบตีอย่างหนักในกล่องข้างถนนซัสเควฮานนาในฟิลาเดลเฟีย รัฐเพนซิลเวเนีย เมื่อวันที่ 25 กุมภาพันธ์ ค.ศ. 1957 เขาถูกทำร้ายร่างกายอย่างหนักก่อนที่เขาจะเสียชีวิต มีรอยฟกช้ำหลายแห่งตามร่างกาย พบว่าโจเซฟขาดสารอาหารเช่นกัน ร่างกายเต็มไปด้วยรอยแผลเป็น บางส่วนเป็นการผ่าตัด (โดยเฉพาะอย่างยิ่งที่ข้อเท้า ขาหนีบ และคาง) ตำรวจเชื่อว่าสาเหตุการตายเป็นการฆาตกรรมโดยใช้ของไม่มีคม

แม้จะมีการประชาสัมพันธ์และให้ความสนใจเป็นระยะ ๆ ตลอดหลายปีที่ผ่านมา แต่ตัวตนของเด็กชายก็ยังไม่เป็นที่รู้จักมานานหลายทศวรรษ ในวันพุธที่ 30 พฤศจิกายน ค.ศ. 2022 กรมตำรวจฟิลาเดลเฟียประกาศว่านักสืบได้ระบุตัวตนของเด็กชายโดยใช้ดีเอ็นเอและฐานข้อมูลลำดับวงศ์ตระกูล ในวันพฤหัสบดีที่ 8 ธันวาคม ค.ศ. 2022 กว่า 65 ปีหลังจากพบศพของเขา เด็กชายได้รับการระบุต่อสาธารณะว่าชื่อโจเซฟ ออกัสตัส ซาเรลลี ระหว่างการแถลงข่าวที่จัดขึ้นโดยกรมตำรวจฟิลาเดลเฟีย
# การติดเชื้อสำทับ
การติดเชื้อสำทับ  คือการติดเชื้อที่เกิดขึ้นทับซ้อนลงไปบนการติดเชื้อแรกเริ่ม โดยเฉพาะกรณีที่เป็นการติดเชื้อจากจุลชีพคนละชนิดกันที่ดื้อต่อการรักษาที่ให้ไว้อยู่เดิมสำหรับการติดเชื้อแรกเริ่ม ไม่ว่าเชื้อใหม่นี้จะมาจากภายในร่างกายหรือจากภายนอกร่างกายก็ตาม
อ้างอิง
# Choneplax
Choneplax เป็นสกุลของลิ่นทะเลที่อยู่ในวงศ์ Acanthochitonidae

สปีชีส์ในสกุลนี้พบในอเมริกากลางและแอฟริกา

สปีชีส์ในสกุลนี้ ได้แก่:

Choneplax indica 
Choneplax lata 
Choneplax littlerorum
# Choriplacidae
Choriplacidae เป็นวงศ์ของลิ่นทะเลที่อยู่ในอันดับ Chitonida

สกุลในวงศ์นี้ ได้แก่:
 Choriplax Pilsbry, 1894
 Plasiochiton Hoare, 2000
# Callistoplax
Callistoplax เป็นสกุลของลิ่นทะเลที่อยู่ในวงศ์ Callistoplacidae มีเพียงสปีชีส์เดียวคือ Callistoplax retusa.

สปีชีส์ในสกุลนี้พบในอเมริกาเหนือและอเมริกากลาง
# Nierstraszellidae
Nierstraszellidae เป็นวงศ์ของลิ่นทะเลที่อยู่ในอันดับ Lepidopleurida

สกุลในวงศ์นี้ ได้แก่:
 Nierstraszella Sirenko, 1992
# คิม ซ็อง-แจ
คิม ซ็อง-แจ (ฮันกึล: 김성재; ฮันจา: 金成宰; 18 เมษายน พ.ศ. 2515 – 20 พฤศจิกายน พ.ศ. 2538) เป็นนักร้อง แร็ปเปอร์ นักเต้นและนายแบบชาวเกาหลีใต้ รู้จักกันดีในฐานะสมาชิกของวงดีซ์ กลุ่มเคป็อปและฮิปฮอปเกาหลีที่ทรงอิทธิพลในยุคต้น ๆ ซึ่งโด่งดังในช่วงต้นทศวรรษ 1990 ซ็องแจเสียชีวิตจากการฆาตกรรมในปี ค.ศ. 1995 ขณะอายุ 23 ปี แฟนสาวของเขาถูกตัดสินว่ามีความผิดในข้อหาฆาตกรรมและถูกตัดสินจำคุกตลอดชีวิต แต่ภายหลังพ้นผิดด้วยการอุทธรณ์ ในปี ค.ศ. 2019 แฟนสาวของซ็องแจได้ยื่นคำร้องหลายครั้งเพื่อขัดขวางรายการสืบสวนของเอสบีเอสชื่อ I Want To Know ไม่ให้ออกอากาศตอนที่เกี่ยวข้องกับการเสียชีวิตของซองแจ
# Callistoplacidae
Callistoplacidae เป็นวงศ์ของลิ่นทะเลที่อยู่ในอันดับ Chitonida

สกุลในวงศ์นี้ ได้แก่:
 Callistochiton Carpenter
 Callistoplax Carpenter
 Calloplax Thiele, 1909
 Caribbochiton Sirenko & B. Anseeuw, 2021
 Ceratozona Dall, 1882
 Ischnoplax Dall, 1879
# มาวารุ เพนกวินดรัม
เป็นซีรีส์อนิเมะผลิตโดยสตูดิโอเบรนส์เบส เขียนบทโดยคูนิฮิโกะ อิกูฮาระและทากาโยะ อิกามิ ร่วมกำกับโดยอิกูฮาระและโชโกะ นากามูระ ออกอากาศในประเทศญี่ปุ่นตั้งแต่เดือนกรกฎาคมถึงธันวาคม พ.ศ. 2564 เรื่องราวเกี่ยวกับสองพี่น้องคันบะและโชมะกับความพยายามช่วยชีวิตน้องสาวจากความตายโดยร่วมมือกับหมวกเพนกวินวิเศษ แล้วได้เผชิญหน้ากับอดีตดำมืดของครอบครัว

ภาพยนตร์อนิเมะมัดรวม 2 ภาค ชื่อเรื่องว่า รีไซเคิล เพนกวินดรัม (RE:cycle of the PENGUINDRUM) ฉายในประเทศญี่ปุ่นในปี พ.ศ. 2565 ภาคแรกฉายในเดือนเมษายน และภาคสองฉายในเดือนกรกฎาคม พ.ศ. 2565 ภาพยนตร์อนิเมะทั้งสองภาคจัดจำหน่ายในประเทศไทยโดยบริษัทดรีม เอกซ์เพรส (เดกซ์) ฉายในเทศกาลภาพยนตร์แจมนิเมะเฟสติวัล 2023 เมื่อวันที่ 3 กุมภาพันธ์ พ.ศ. 2566 ภาพยนตร์ภาคแรกมีกำหนดฉายรอบปกติในวันที่ 16 มีนาคม พ.ศ. 2566 และภาคที่สองในวันที่ 23 มีนาคม พ.ศ. 2566

 ตัวละคร 

 

 หมายเหตุ
# แวนเนอร์
แวนเนอร์  เป็นบอยแบนด์ของเกาหลีใต้ที่ก่อตั้งโดยวีทีเอนเตอร์เทนเมนต์ กลุ่มประกอบด้วยสมาชิก 5 คน ได้แก่ แทฮวาน, กอน, ฮเยซอง, อาเซี่ยน, ยองกวัง กลุ่มเปิดตัวเมื่อวันที่ 14 กุมภาพันธ์ ค.ศ. 2019 ด้วยสตูดิโออัลบั้ม V

 ผลงานเพลง 
 สตูดิโออัลบั้ม 
 ชื่อ รายละเอียด อันดับสูงสุดบนชาร์ท ยอดขาย KOR 
 
  V วางจำหน่าย: 14 กุมภาพันธ์ 2019
 สังกัด: วีทีเอนเตอร์เทนเมนต์, แพนเอนเตอร์เทนเมนต์
 รูปแบบ: ซีดี, ดาวน์โหลดดิจิทัล 67KOR: 561
# พระปัญจสิขะ
พระปัญจสิขะ (ภาษาสันสกฤต: Pañcaśikha; ภาษาบาลี: Pañcasikha) เป็นเทพบุรุษคนธรรพ์ในคติศาสนาพุทธ
, Page 105 of Dictionary of Pali Proper Names, Volume 1
By G.P. Malalasekera อันเทพบุรุษองค์นี้ทรงมีสัญญาลักษณ์คือทรงชฎาห้ายอดและสีวรกายขาว พระองค์มีที่มาและบทบาทอย่างมากในสักกปัญหสูตรของพุทธศาสนาhttps://84000.org/tipitaka/attha/attha.php?b=10&i=247&p=1และทรงได้รับการนับถือเป็นบรรพจารย์ของวงปี่พาทย์ วงมโหรี และเครื่องสายของดนตรีไทยรวมถึงนาฏศิลป์ไทยด้วยhttps://www.stou.ac.th/study/sumrit/2-59(500)/page5-2-59(500).htmlที่มาของเทพบุตรองค์ในทางประวัติศาสตร์และโบราณคดีอาจพัฒนาและวิวัฒนาการและเป็นองค์เดียวกับพระสทาศิวะในศาสนาฮินดู เนื่องจากทรงชฎาห้ายอดนั้นเดิมอาจหมายถึงพักตร์ทั้งห้าและเป็นสัญญาลักษณ์ของการเชื่อมระหว่างโลกิยะกับโลกุตรธรรมhttps://www.silpa-mag.com/culture/article_4650
# วังเชก
วังเชก  เป็นอาคารเก่าแก่ในบูคาเรสต์ ประเทศโรมาเนีย สร้างขึ้นในปี 1897 ถึง 1900 ตั้งอยู่ริมกาเลอาวิกตอรีเยย์ ตรงข้ามกับพิพิธภัณฑสถานแห่งชาติประวัติศาสตร์โรมาเนีย ปัจจุบันอาคารเป็นสำนักงานใหญ่ของเชกบังก์ 

ประวัติศาสตร์
thumb|left|ภาพถ่ายอารามนักบุญยอห์นผู้ยิ่งใหญ่เมื่อศตวรรษที่ 19
อารามนักบุญยอห์นผู้ยิ่งใหญ่  ได้รับการบูรณะในศตวรรษที่ 16 โดยกอนสตันติน บรึงกอเวอานู ในปี 1702 ถึง 1703 แต่ต่อมาได้ทรุดโทรมลงและถูกทุบทำลาย

วังนี้สร้างขึ้นใหม่บนที่ดินของอารามนักบุญยอห์นเพื่อใช้เป็นสำนักงานใหญ่ของเชกบังก์ ธนาคารออมทรัพย์มหาชนและธนาคารที่เก่าแก่ที่สุดของโรมาเนีย ที่ดินและอาคารสร้างขึ้นด้วยเงินทุนของธนาคาร เริ่มก่อสร้างในปี 1897 แล้วเสร็จในปี 1900 ผู้ออกแบบอาคารคือสถาปนิกปอล กอเตอโร บัณฑิตจากวิทยาลัยวิจิตรศิลป์แห่งชาติปารีส ส่วนผู้ควบคุมดูแลการก่อสร้างคือสถาปนิกอียอน ซอกอเลสกู

ในปี 2009 วังนี้เป็นสถานที่จัดพิธีฉลองพระชนมายุ 60 พรรษาของมกุฎราชกุมารีมาร์กาเรตาแห่งโรมาเนียMonarchists blog http://monarchists.blogspot.co.uk/2009/04/crown-princess-margarita-celebrated.html และในปี 2015 ได้ใช้เป็นสถานที่จัดงานฉลองครบรอบ 25 ปี ขององค์กรการกุศลของมกุฎราชกุมารีที่มีชื่อว่า "ราชมูลนิธิมาร์กาเรตาแห่งโรมาเนีย"
# เยติแอร์ไลน์
เยติแอร์ไลน์  เป็นสายการบินที่มีสำนักงานใหญ่อยู่ที่กาฐมาณฑุ ประเทศเนปาล ก่อตั้งขึ้นในเดือนพฤษภาคม ค.ศ. 1998 และได้รับใบอนุญาตประกอบกิจการเดินอากาศในวันที่ 17 สิงหาคม ค.ศ. 1998 เยติแอร์ไลน์เป็นบริษัทแม่ของตาราแอร์ ข้อมูลในปี ค.ศ. 2021 ระบุว่าเยติแอร์ไลน์เป็นสายการบินในประเทศที่ใหญ่ที่สุดเป็นอันดับสองของเนปาล รองจากบุดด้าแอร์

 ประวัติศาสตร์ 
เยติแอร์ไลน์ก่อตั้งขึ้นโดยอัง เซอริง เชอร์ปา ในเดือนพฤษภาคม ค.ศ. 1998 และได้รับใบอนุญาตประกอบกิจการเดินอากาศในวันที่ 17 สิงหาคม ค.ศ. 1998 สายการบินเริ่มต้นให้บริการจากกองบินที่ประกอบด้วย de Havilland Canada DHC-6 Twin Otter สองลำ ปัจจุบันเยติแอร์ไลน์เป็นบริษัทย่อยของเยติเวิลด์ (Yeti World) ซึ่งเป็นธุรกิจในอุตสาหกรรมการท่องเที่ยว รวมถึงโรงแรม รีสอร์ท บริษัทนำท่องเที่ยว และสายการบินเจ้าอื่น ๆ ได้แก่ แอร์ไดนัสตี และ อัลติจูดแอร์ 

ในปี ค.ศ. 2009 เยติแอร์ไลน์ได้ตั้งบริษัทลูก ตาราแอร์ ที่ซึ่งได้เอาท์ซอร์ซ (outsourced) การให้บริการ STOL แก่ท่าอากาศยานในพื้นที่ชนบทห่างไกลและท่าอากาศยานบนภูเขาของเนปาล โดยมีการส่งต่ออากาศยาน DHC-6 Twin Otter และ Dornier 228 ของเยติแอร์ไลน์ไปยังตาราแอร์

ในปี ค.ศ. 2007 เยติแอร์ไลน์ได้เปิดตัว ฟลายเยติ เป็นกิจการร่วมกีบแอร์อาระเบีย แต่สิ้นสุดการให้บริการในปี 2008 จากปัญหาทางการเมือง

ในปี ค.ศ. 2013 คณะกรรมการยุโรปได้สั่งห้ามสายการบินสัญชาติเนปาลทุกสายการบิน รวมถึงเยติแอร์ไลน์ ไม่ให้สามารถเข้าบินผ่านน่านฟ้าของยุโรปได้ ในรายชื่อสายการบินที่ประกาศนี้ยังมีการใส่ชื่อของเยติแอร์ไลน์ลงไปเป็นพิเศษด้วย

ในปี ค.ศ. 2014 เยติแอร์ไลน์ได้เปิดตัวหิมาลายาแอร์ไลน์ ธุรกิจร่วมกับทิเบตแอร์ไลน์ สายการบินสัญชาติจีน

 จุดหมาย 
เยติแอร์ไลน์ให้บริการเที่ยวบินในประเทศเนปาล นอกจากนี้ยังให้บริการ Everest Express ความยาว 1 ชั่วโมง ซึ่งให้บริการบินชมภูเขา โดยบินจากตริภูวัน ไปยัง เขาเอเวอร์เรสต์ และเที่ยวบินชมภูเขา Annapurna Express ซึ่งบินจากโปขรา ไปเทือกเขาอันนาปูรณะ
# ยูอิจิโร อูเมฮาระ
เป็นนักพากย์ชาย ชาวญี่ปุ่น เกิดในจังหวัดชิซูโอกะ อยู่ในสังกัดอาร์ตส์วิชัน

ผลงานโดดเด่น เช่นก็อบลินสเลเยอร์ ในก็อบลิน สเลเยอร์, ริวงูอิง เซยะ ในผู้กล้าสุดแกร่ง ขี้ระแวงขั้นวิกฤติ
# แคสปาร์ ไวน์เบอร์เกอร์
แคสปาร์ วิลเลิร์ด ไวน์เบอร์เกอร์  เป็นรัฐบุรุษและนักธุรกิจชาวอเมริกัน เขาเป็นสมาชิกคนสำคัญของพรรคริพับลิกัน และเคยดำรงตำแหน่งสำคัญระดับชาติมากมาย เขาเป็นประธานกรรมาธิการการค้าแห่งชาติระหว่างปี 1969 ถึง 1970 ภายใต้ประธานาธิบดีริชาร์ด นิกสัน กับเจอรัลด์ ฟอร์ด และเป็นรัฐมตรีว่าการกระทรวงกลาโหมระหว่างปี 1981 ถึง 1987 ภายใต้ประธานาธิบดีโรนัลด์ เรแกน ถือเป็นรัฐมนตรีว่าการกระทรวงกลาโหมที่ดำรงตำแหน่งยาวนานเป็นลำดับสองของสหรัฐ

ไวน์เบอร์เกอร์ในฐานะรัฐมนตรีว่าการกระทรวงกลาโหม ดำเนินยุทธศาสตร์ม้วนกลับต่อลัทธิคอมมิวนิสต์ของสหภาพโซเวียต ซึ่งหลีกเลี่ยงขยายความขัดแย้งกับสหภาพโซเวียต และรักษาสภาวะที่เป็นอยู่ เขามองว่าที่ผ่านมาสหภาพโซเวียตทุ่มทรัพยากรมหาศาลให้กับภาคการทหาร และละเลยภาคเศรษฐกิจและการศึกษา จนทำให้สังคมอยู่ในความลำบาก พวกเขาจะไม่อาจรักษาผลผลิตทางทหารได้ดังที่เคย ท้ายที่สุด โซเวียตก็จะล่มสลายด้วยตัวของมันเองNicholas Lemann, "Reagan: The Triumph of Tone" The New York Review of Books 10 March, 2016

ไวน์เบอร์เกอร์เป็นผู้กำกับดูแลการฟื้นฟูแสนยานุภาพของสหรัฐหลายโครงการ อาทิโครงการเครื่องบินทิ้งระเบิด B-1B และโครงการ "600-ship Navy" เพื่อเพิ่มจำนวนเรือทหารของกองทัพเรือสหรัฐ หลังจากที่ถูกลดขนาดภายหลังสงครามเวียดนาม ความพยายามของเขาก่อให้เกิดแรงกดดันด้านอุตสาหกรรมเศรษฐกิจ-ทหาร ซึ่งเกี่ยวโยงถึงจุดเริ่มต้นของเปเรสตรอยคา และจุดจบของสงครามเย็น
# การอลีนา บีแยลัฟสกา
การอลีนา บีแยลัฟสกา (เกิด 11 เมษายน ค.ศ. 1999) เป็นนางแบบ ผู้จัดรายการโทรทัศน์ และนางงามชาวโปแลนด์ผู้ครองตำแหน่งมิสเวิลด์ 2021 เธอเป็นผู้ครองตำแหน่งคนที่สองของประเทศโปแลนด์ ต่อจากอาแนตา แกรงลิตสกา มิสเวิลด์ 1989

 ชีวิตส่วนตัว 
บีแยลัฟสกาเกิดที่เมืองวุช เธอสำเร็จการศึกษาระดับปริญญาตรีสาขาบริหารธุรกิจ และกำลังศึกษาต่อระดับปริญญาโทสาขาการจัดการ

 การประกวด 
ในปี 2019 บีแยลัฟสกาเป็นตัวแทนของจังหวัดวุช ในการประกวดมิสโปโลเนีย 2019 และได้ตำแหน่งชนะเลิศ ทำให้เธอได้รับเลือกให้เป็นตัวแทนของประเทศโปแลนด์ในการประกวดมิสเวิลด์ 2020 ซึ่งการประกวดได้ถูกยกเลิกเนื่องจากการระบาดทั่วของโควิด-19 และเธอยังได้รับตำแหน่งมิสเวิลด์โปแลนด์ 2021 

บีแยลัฟสกาเป็นตัวแทนของประเทศโปแลนด์ในการประกวดมิสเวิลด์ 2021 ซึ่งจัดขึ้นที่ โคคา-โคล่ามิวสิกฮอลล์ ในซานฮวน ปวยร์โตรีโก เมื่อวันที่ 16 มีนาคม ค.ศ. 2022 และเธอได้ตำแหน่งชนะเลิศ ทำให้เธอเป็นตัวแทนคนที่สองจากโปแลนด์ที่ได้รับตำแหน่งมิสเวิลด์ ต่อจาก อาแนตา แกรงลิตสกา ซึ่งได้รับตำแหน่งในปี 1989
# ผู้หญิงหลายหน้ากับสุดหล่อขี้ลืม
ผู้หญิงหลายหน้ากับสุดหล่อขี้ลืม  หรือ หัวใจไม่จำกัดร่าง หรือ ร่างใหม่หัวใจไม่เปลี่ยน เป็นซีรีส์โทรทัศน์ของเกาหลีใต้ปี ค.ศ. 2018 ที่สร้างจากภาพยนตร์เกาหลีใต้ปี ค.ศ. 2015 ที่มีชื่อเดียวกัน นำแสดงโดยซอ ฮย็อน-จิน, อี มิน-กี, อี ดา-ฮี และอัน แจ-ฮย็อน ออกอากาศทางช่องเจทีบีซี ตั้งแต่วันที่ 1 ตุลาคม ถึง 20 พฤศจิกายน ค.ศ. 2018

 เรื่องย่อ 
เกี่ยวกับเรื่องราวความรักของ ฮัน เซ-กเย (ซอ ฮย็อน-จิน) ซึ่งเป็นนักแสดงหญิงระดับเอลิสต์ เธอเป็นที่รู้จักในฐานะตัวปัญหาและเป็นเป้าหมายของข่าวลือมากมาย ชีวิตของเธอช่างลึกลับ แต่จริง ๆ แล้วเธอมีอาการผิดปกติ เนื่องจากในช่วงหนึ่งของทุกเดือนรูปร่างหน้าตาของเธอจะเปลี่ยนไปเป็นคนละคน ซอ โด-แจ (อี มิน-กี) ซึ่งเป็นผู้อำนวยการบริหารของบริษัทสายการบินแห่งหนึ่ง เขาดูสมบูรณ์แบบ มีเสน่ห์และฉลาด แต่จริง ๆ แล้วเขามีภาวะไม่รู้ใบหน้า ในที่สุดทั้งสองก็ตกหลุมรักกัน

 นักแสดง 
 นักแสดงหลัก 
 ซอ ฮย็อน-จิน รับบท ฮัน เซ-กเย
นักแสดงหญิงชั้นนำที่ตกเป็นประเด็นข่าวลือมากมาย เพราะจู่ ๆ เธอก็หายตัวไปจากสายตาสาธารณะชนในบางครั้ง ทุกเดือนเธอจะแปลงร่างเป็นคนอื่นเป็นเวลาหนึ่งสัปดาห์ (เช่น หญิงชรา เด็กหนุ่ม หญิงคอเคเชียน ฯลฯ) มีเพียงไม่กี่คนที่รู้ความลับของเธอ และพวกเขาก็พยายามอย่างเต็มที่เพื่อปกปิดความลับของเธอ เธอเป็นนางแบบให้กับสายการบินทีโรดแอร์ไลน์ เธอมีความเกี่ยวข้องกับโด-แจโดยที่เธอไม่รู้
 อี มิน-กี รับบท ซอ โด-แจ
ผู้อำนวยการบริษัทสายการบินทีโรดแอร์ไลน์ ซึ่งมีภาวะไม่รู้ใบหน้า หลังจากที่สมองของเขาได้รับบาดเจ็บจากอุบัติเหตุ เขาซ่อนความผิดปกติของเขาและจดจำนิสัยและรูปลักษณ์ของผู้คนเพื่อจดจำพวกเขา เขามีความเกี่ยวข้องกับเซ-กเยซึ่งเขาก็ไม่รู้เหมือนกัน
 อี ดา-ฮี รับบท คัง ซา-รา
น้องสาวต่างบิดาของโด-แจที่ทะเลาะกับเขาเพื่อปกปิดปมด้อยของเธอที่ไม่ได้เป็นลูกสาวแท้ ๆ ของซุนโฮกรุ๊ป เธอเป็นเจ้าของ OneAir ซึ่งเป็นคู่แข่งทางธุรกิจของโด-แจที่เธอปรารถนาจะเอาชนะให้ได้ ในที่สุดเธอก็ตกหลุมรัก รยู อึน-โฮ เพื่อนของเซ-กเย
 อัน แจ-ฮย็อน รับบท รยู อึน-โฮ
นักบวชที่คาดหวังในเรื่องความสงบสุข เขาปกป้องความลับของ ฮัน เซ-กเย ในฐานะเพื่อนสนิทของเธอ เขาสนใจ คัง ซา-รา น้องสาวของโด-แจ เขาเปลี่ยนความฝันของเขาเพราะเธอ

 นักแสดงสมทบ 
 ผู้คนรอบข้าง เซ-กเย 
 มูน จี-อิน รับบท ยู อู-มี
ผู้จัดการและเพื่อนสนิทของเซ-กเย เป็นอีกคนที่รู้ความลับของเธอเช่นกัน
 คิม ฮี-ช็อง รับบท ฮัน ซุก-ฮี
แม่ของเซ-กเย
 รยู ฮวาย็อง รับบท แช ยู-รี
นักแสดงหญิงที่เป็นคู่แข่งของเซกเยและพยายามอย่างดีที่สุดเพื่อโค่นเซกเย

 ผู้คนรอบข้าง โด-แจ 
 อี แท-รี รับบท ช็อง จู-ฮวาน
เลขาของโด-แจ เขามักจะพูดเหน็บแนมโด-แจแต่ก็เป็นคนตรงไปตรงมา และภักดีต่อโด-แจอย่างไม่เปลี่ยนแปลง เขาเป็นหนึ่งในไม่กี่คนที่รู้เรื่องอาการป่วยของโด-แจ
 นา ย็อง-ฮี รับบท อิม ช็อง-ย็อน
แม่ของโด-แจและแม่เลี้ยงของซา-รา
 อี มูน-ซู รับบท ประธาน อิม
ตาของโด-แจและพ่อของอิม ช็อง-ย็อน เขาคิดว่าโด-แจไร้ความสามารถโดยไม่รู้ว่าหลานชายของเขาป่วย

 งานสร้าง 
การอ่านบทละครครั้งแรกเกิดขึ้นในวันที่ 22 กรกฎาคม ค.ศ. 2018
# วัดดอกไม้ (จังหวัดสิงห์บุรี)
วัดดอกไม้ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ฝั่งตะวันตกของแม่น้ำเจ้าพระยาในตำบลประศุก อำเภออินทร์บุรี จังหวัดสิงห์บุรี ที่ตั้งของวัดเป็นพื้นที่น้ำท่วมซ้ำซากซึ่งส่งผลกระทบต่อโบราณสถานภายในวัด

วัดดอกไม้ เดิมเรียกว่า วัดบุปผาราม สันนิษฐานว่า น่าจะมีความเกี่ยวข้องกับชนชั้นเจ้านายในสมัยนั้น เพราะชาวบ้านทั่วไปคงเรียกวัดด้วยภาษาสามัญทั่วไป มากกว่าจะใช้ภาษาบาลีสันสกฤต ตั้งวัดเมื่อ พ.ศ. 2300 ได้รับพระราชทานวิสุงคามสีมา เมื่อวันที่ 6 กันยายน พ.ศ. 2522 เขตวิสุงคามสีมา กว้าง 9 เมตร ยาว 24 เมตร ในปี ร.ศ.110 (พ.ศ. 2435) พระบาทสมเด็จพระจุลจอมเกล้าเจ้าอยู่หัว ได้เสด็จมาถวายผ้ากฐินที่วัดแห่งนี้ 

อาคารเสนาสนะภายในวัดได้แก่ วิหารไม้ที่ไม่มีผนังวิหาร อายุมากกว่า 600 ปี อุโบสถสมัยพระบาทสมเด็จพระนั่งเกล้าเจ้าอยู่หัว ซึ่งตามประวัติระบุว่าเคยเป็นที่ประทับของรัชกาลที่ 3 ปูชนียวัตถุได้แก่พระพุทธรูป ปางมารวิชัย ขนาดหน้าตักกว้าง 1.75 เมตร สูง 3 เมตร และมีเจดีย์เก่า 4 องค์
# วัดป่าเลไลย์ (อำเภอห้วยราช)
วัดป่าเลไลย์  เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสามแวง อำเภอห้วยราช จังหวัดบุรีรัมย์ เนื้อที่วัดทั้งหมด 20 ไร่ 2 งาน 20 ตารางวา

วัดป่าเลไลย์ เดิมชื่อ วัดป่าเลไลย์ไพรชุมปทุมเมฆ แต่ชาวบ้านมักเรียกว่า วัดบ้านใหม่ เพราะตั้งอยู่ในหมู่ที่ยังใหม่อยู่ในขณะนั้น ตามประวัติวัดระบุว่าสร้างเมื่อ พ.ศ. 2324 ผู้สร้างวัดคือแม่หนูทับ (ต้นตระกูลอินทรกำแหง) ท่านจึงไปนิมนต์หลวงพ่อเมียด มาดูทิศทาง (ทำเล) เพื่อสร้างวัด  เริ่มแรกไปดูที่ป่าแถบบ้านโคกกระเบาในปัจจุบัน ซึ่งไกลจากป่าบ้านใหม่ประมาณ 1 กิโลเมตร แต่หลวงพ่อเมียดบอกว่าที่ตรงนั้นไม่เหมาะ จึงได้มาดูที่ป่าบ้านใหม่ปัจจุบัน และเห็นว่าเหมาะที่จะสร้างเป็นวัด สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2315 ได้รับพระราชทานวิสุงคามสีมาเมื่อวันที่ 28 เมษายน พ.ศ. 2523

วัดป่าเลไลย์มีพระพุทธรูปสำริด เล่ากันว่า พระพุทธรูปโบราณนี้มีทั้งหมด 4 องค์ซึ่งสร้างขึ้นพร้อมกัน นำมาถวาย 4 วัด มี วัดเมืองโพธิ์ วัดแจ้งสมรทศ วัดโคกเหล็ก และวัดป่าเลไลย์ แต่พระพุทธรูปดังกล่าวที่วัดป่าเลไลย์ถูกโรกรรมไปนานแล้ว จะคงเหลืออยู่เฉพาะที่วัดบ้านโคกเหล็กเท่านั้น

อาคารเสนาสนะภายในวัดได้แก่ อุโบสถ ศาลาการเปรียญกุฏิที่พักสงฆ์ เมรุเผาศพ นอกจากนั้นยังมีต้นไม้ร่มเย็น มีสระน้ำ ซึ่งเป็นหัวใจสำคัญของหมู่บ้าน เพราะชาวบ้านได้อาศัยใช้สอยตลอดปี

รายนามเจ้าอาวาส
 พระอธิการเมียด พ.ศ. 2324–
 พระอธิการสุข
 พระอธิการเม้า
  พระอธิการพรหม พ.ศ. 2360–2410
 พระอธิการคง ธมฺมสโร พ.ศ. 2410–2455
 พระครูสังวรานุยุต (หลวงปู่ต๊ะ ธมฺมณียโก) พ.ศ. 2455–2525
 พระครูวิมลอิสรธรรม (เม้า อิสสฺโร) พ.ศ. 2525–
# Halofolliculina
Halofolliculina เป็นสกุลของซิลิเอตที่อยู่ในวงศ์ Folliculinidae

สปีชีส์ในสกุลนี้ ได้แก่:
Halofolliculina annulata 
Halofolliculina corallasia
Halofolliculina elegans
# ฟุตบอลชิงแชมป์เอเชียตะวันตก
ฟุตบอลชิงแชมป์เอเชียตะวันตก หรือ ดับเบิลยูเอเอฟเอฟ แชมเปียนชิป เป็นการแข่งขันฟุตบอลชายทีมชาติในกลุ่มประเทศในเอเชียทางตอนตะวันตกเฉียงใต้ อยู่ภายใต้การดูแลของ สหพันธ์ฟุตบอลเอเชียตะวันตก แข่งขันครั้งแรกในปี ค.ศ. 2000 มีทีมแข่งขันทั้งสิ้น 12 ทีม

ผลการแข่งขัน
ครั้งปีเจ้าภาพ ชนะเลิศผล และ สนาม รองชนะเลิศ อันดับที่ 3ผล และ สนาม อันดับที่ 4จำนวนทีม120001–0คิง อับดุลลาห์ สเตเดี้ยม, อัมมาน4–1822002 3–2 สนามกีฬาอัลอับบาสซียิน, ดามัสกัส2–2 (4–2 pen.)632004 4–1สนามกีฬาอาซาดี, เตหะราน3–1642007 2–1สนามกีฬานานาชาติอัมมาน, อัมมาน และ 652008 2–1สนามกีฬาอาซาดี, เตหะราน และ 662010 2–1สนามกีฬาคิง อับดุลลาห์, อัมมาน และ 972012 1–0สนามกีฬาอัล-ซาดากัววัลซาลาม, คูเวตซิตี1–01182013 2–0อัล ซาดด์ สเตเดียม, โดฮา0–0 (3–2 pen.)992019 1–0กัรบะลาอินเตอร์เนชั่นแนลสเตเดียม, กัรบะลา9102023  TBD12
 a.e.t.: หลังต่อเวลาพิเศษ
 pen.: หลังดวลจุดโทษ
 TBD: ที่จะถูกกำหนด
 หมายเหตุ

 ความสำเร็จแต่ละประเทศ 
+ ทีมที่เข้าถึงสี่อันดับแรกทีมชนะเลิศรองชนะเลิศอันดับที่ 31อันดับที่ 4รวม4 (2000, 2004*, 2007, 2008*)1 (2010)1 (2002)61 (2002)3 (2007, 2012, 2019*)2 (2000, 20102)1 (2004)71 (2012)2 (2000, 2004)2 (20072, 20082)1 (2002*)61 (2019)1 (2013)1 (2012)31 (2013*)1 (20082)21 (2010)1 (2013)23 (2002, 2008, 2013)2 (2004, 20072*)1 (2000*)61 (20102)11 (2012)1
* = เจ้าภาพ
1 = รวมถึงรอบรองชนะเลิศในกรณีที่ไม่มีการแข่งขันรอบชิงที่สาม
2 = รอบรองชนะเลิศ

ดูเพิ่ม
 ฟุตบอลชิงแชมป์แห่งชาติอาเซียน
 ฟุตบอลชิงแชมป์เอเชียใต้
 ฟุตบอลชิงแชมป์เอเชียตะวันออก
 ฟุตบอลชิงแชมป์เอเชียกลาง
 สหพันธ์ฟุตบอลเอเชียตะวันตก
# Sycozoa
Sycozoa เป็นสกุลของยูโรคอร์ดาตาที่อยู่ในวงศ์ Holozoidae

สปีชีส์ในสกุลนี้พบในซีกโลกใต้

สปีชีส์ในสกุลนี้ ได้แก่:

Sycozoa anomala 
Sycozoa arborescens 
Sycozoa brevicauda 
Sycozoa cavernosa 
Sycozoa cerebriformis 
Sycozoa pedunculata 
Sycozoa pulchra
Sycozoa seiziwadai 
Sycozoa sigillinoides
# Sigillina
Sigillina เป็นสกุลของยูโรคอร์ดาตาที่อยู่ในวงศ์ Holozoidae

สปีชีส์ในสกุลนี้พบในชายฝั่งของออสเตรเลีย มาเลเซีย แอฟริกาใต้ อเมริกาใต้ตอนใต้สุด

สปีชีส์ในสกุลนี้ ได้แก่:

Sigillina australis 
Sigillina cyanea 
Sigillina digitata 
Sigillina exigua 
Sigillina fantasiana 
Sigillina grandissima 
Sigillina magalhaensis 
Sigillina moebiusi 
Sigillina nigra 
Sigillina pulvinus 
Sigillina signifera 
Sigillina vasta
# Pegea
Pegea เป็นสกุลของยูโรคอร์ดาตาที่อยู่ในวงศ์ Salpidae

สกุลนี้พบว่ามีการกระจายทั่วโลก

สปีชีส์ในสกุลนี้ ได้แก่:

Pegea bicaudata 
Pegea confoederata 
Pegea socia
# ซะกะรียา
ตามหลักคำสอนของอิสลาม ซะกะรียา (  เศคาริยาห์) เป็นนบีของอัลลอฮ์ และเป็นบิดาของนบียะฮ์ยา

 ในอัลกุรอาน 
ซะการียาเป็นปุโรหิตที่ชอบธรรมและเป็นนบีของอัลลอฮ์ซึ่งทำงานอยู่ในพระวิหารแห่งที่สองในกรุงเยรูซาเล็ม เขามักจะรับผิดชอบในการจัดการบริการต่างๆ ของวัดและเขาจะยังคงแน่วแน่ในการสวดอ้อนวอนต่อพระเจ้าเสมอ

 บิดาของยะฮ์ยา 
นบีซะกะรียาได้รับมอบบุตรชายคนหนึ่งชื่อ ยะฮ์ยา  เป็นของขวัญจากอัลลอฮ์, ชื่อที่เลือกเป็นพิเศษสำหรับเด็กคนนี้คนเดียว ความเชื่อของชาวมุสลิมเล่าว่า นบีซะกะรียา อายุ 92 ปี Historical Dictionary of Prophets In Islam and Judaism, B. M. Wheeler, Zechariah, father of Johnอัลกุรอาน 19:7–10 (แปลโดย by พิกทอลล์)]

 ผู้ปกครองแห่งมัรยัม 
ตามอัลกุรอาน นบีซะกะรียา เป็นปกครองของพระนางมัรยัม อัลกุรอานกล่าวว่า:จงรำลึกถึงขณะที่ภรรยาของอิมรอน กล่าวว่า โอ้พระผู้เป็นเจ้าของข้าพระองค์! แท้จริงข้าพระองค์ได้บนไว้ว่าให้สิ่ง (บุตร) ที่อยู่ในครรภ์ของข้าพระองค์ถูกเจาะจงอยู่ในฐานะผู้เคารพอิบาดะฮฺต่อพระองค์และรับใช้พระองค์เท่านั้น ดังนั้นขอพระองค์ได้โปรดรับจากข้าพระองค์ด้วยเถิด แท้จริงพระองค์ท่านเป็นผู้ทรงได้ยิน ผู้ทรงรอบรู้ ครั้นเมื่อนางได้คลอดบุตร นางก็กล่าวว่า โอ้พระเจ้าของข้าพระองค์! แท้จริงข้าพระองค์ได้คลอดบุตรเป็นหญิง และอัลลอฮฺนั้นทรงรู้ดียิ่งกว่าถึงบุตรที่นางได้คลอดมา และใช่ว่าเพศชายนั้นจะเหมือนกับเพศหญิงก็หาไม่ และข้าพระองค์ได้ตั้งชื่อเขาว่า “มัรฺยัม” แล้วข้าพระองค์ขอต่อพระองค์ให้ทรงคุ้มครองนาง และลูกของนางให้พ้นจากชัยฏอนที่ถูกขับไล่ แล้วพระเจ้าของนางก็ทรงรับมัรฺยัมไว้อย่างดี และทรงให้นางเจริญวัยอย่างดีด้วยและได้ทรงให้ซะกะรียาอุปการะนาง คราใดที่ซะกะรียาเข้าไปหานางที่อัลมิหฺรอบ เขาก็พบปัจจัยยังชีพอยู่ที่นาง เขากล่าวว่า มัรฺยัมเอ๋ย! เธอได้สิ่งนี้มาอย่างไร? นางกล่าวว่า มันมาจากที่อัลลอฮฺ แท้จริงอัลลอฮฺนั้นจะทรงประทานปัจจัยยังชีพแก่ผู้ที่พระองค์ทรงประสงค์โดยปราศจากการคิดคำนวณ[อัลกุรอาน 3:35–37 (แปลโดย by พิกทอลล์)]ศาสนศาสตร์ของชาวมุสลิมยืนยันว่า นบีซะกะรียา พร้อมด้วยนบียะฮ์ยา และนบีอีซา ได้นำบรรดานบียุคใหม่ ซึ่งทั้งหมดมาจากสายเลือดปุโรหิตของอิมรอน(อัมราม) บิดาของนบีฮารูน ความจริงที่ว่าในบรรดานักบวชทั้งหมด นบีซะกะรียา เป็นผู้ที่ได้รับหน้าที่ดูแลพระนางมัรยัม (มารีย์) แสดงให้เห็นถึงสถานะของท่านในฐานะผู้เคร่งศาสนา นบีซะกะรียา ได้รับการยกย่องในอัลกุรอานบ่อยครั้งในฐานะนบีของอัลลอฮ์และเป็นคนชอบธรรม การประเมินดังกล่าวมีอยู่ในซูเราะฮ์ อัลอันอาม:และซะกะรียา และยะฮ์ยา และอีซา และอิลยาส ทุกคนนั้นอยู่ในหมู่คนดี[อัลกุรอาน 6:85 (แปลโดย by พิกทอลล์)]Lives of the Prophets, Leila Azzam, Zacharias and John

หลังจากที่นบียะฮ์ยา (อ.) บุตรของท่านถูกชาวของอิสราเอลตัดหัว นบีซะกะรียาก็พยายามหนีจากพวกเขา นักประวัติศาสตร์บางคนกล่าวว่าเป็นปาฏิหาริย์ที่ต้นไม้เปิดให้นบีซะกะรียา (อ.) ซ่อนตัว แต่บังเอิญมีเสื้อผ้าติดออกมาเล็กน้อย ชัยฏอน (ซาตาน) เห็นสิ่งนี้และถือเอาประโยชน์ของเขา เขาอยู่ในร่างมนุษย์และบอกชาวอิสราเอลว่า นบีซะกะรียา (อ.) ซ่อนตัวอยู่ที่ไหน ด้วยเหตุนี้พวกทหารจึงโค่นต้นไม้ลงและสังหารซะกะรียาอย่างเจ็บปวด บางคนบอกว่าท่านอายุ 130 ปีเมื่อท่านเสียชีวิต
# ยูเอสเอส เอนเทอร์ไพรซ์ (CVN-80)
ยูเอสเอส เอนเทอร์ไพรซ์ (CVN-80)  เป็นเรือบรรทุกเครื่องบินลำที่สามในชั้นเจอรัลด์ อาร์. ฟอร์ดของกองทัพเรือสหรัฐ เรือลำนี้จะเป็นเรือรบลำที่ 9 ของสหรัฐและเรือบรรทุกเครื่องบินลำที่สามที่ใช้ชื่อเดียวกัน มีกำหนดเข้าประจำการภายในปี 2028 การก่อสร้างเริ่มขึ้นในเดือนสิงหาคม 2017 ด้วยพิธีตัดเหล็ก